Ateitininkai.lt

AF pristatymas Alytuje
2015-11-30 08:00 - 17:00 (Europe/Vilnius)

Pašvęstojo gyvenimo metams paminėti
2015-11-26 08:00 - 17:00 (Europe/Vilnius) | Vieta be pavadinimo, Kaunas, Lietuva
Renginys, skirtas Pašvęstojo gyvenimo metams paminėti, atsakinga Virginija Petrulienė.

Studentų santuoka: Misija neįmanoma?
2015-11-25 16:30 - 19:00 (Europe/Vilnius) | Būsi trečias, Totorių g. 18, Vilnius, Lietuva
Ar tuoktis verta tik tada, kai turi automobilį, nuosavą būstą ir gerai apmokamą darbą?
Ką daryti įsimylėjusiems studentams?
Kiek laiko protinga laukti iki santuokos studentams?
Svarbiausia – Ką pasirinkę būsime laimingesni?
Šie ir daugelis kitų jūsų klausimų sulauks diskusijos pašnekovai bei savo sričių profesionalai kunigas Ričardas Doveika ir VU docentas psichiatras, psichoterapeutas Eugenijus Laurinaitis.
Organizuoja Studentų ateitininkų sąjunga ir Vilniaus akademinės sielovados centras.
P. S. Renginys yra nemokamas.

Kuopų veiklos idėjų konkursas
2015-11-25 08:00 - 17:00 (Europe/Vilnius)
Skelbiamas ateitininkų kuopų idėjų konkursas!
Kuopa turi veiklos idėją, bet trūksta lėšų jai įgyvendinti? Konkursas – Jums!
Kviečiame ateitininkų kuopas pasinaudoti galimybe gauti lėšų naujoms idėjoms ar laiko patikrintoms veikloms. Perskaitykite konkurso nuostatus, aprašykite idėją projekto paraiškoje, gaukite finansavimą ir įgyvendinikite (nepamiršdami atsiskaityti)! Be to, rengdami paraiškas galite konsultuotis su padėti nusiteikusiais AF sekretoriato darbuotojais.
Atkreipiame dėmesį, kad tiek nuostatai, tiek paraiškos forma specialiai yra sudaryti taip, kad kuo labiau atitiktų kitų fondų, institucijų reikalavimus, ir būtų kaip mokymosi priemonė rašant, vykdant ir administruojant projektus. Norime, kad priėmę mūsų Jums siūlomą iššūkį ir pagalbą – po to galėtumėte drąsiai imtis bet kurios projekto paraiškos.
Paraiškų teikimo data: 2015 m. lapkričio 25 d.
Vienam projektui numatoma skirti iki 300 Eur (ši suma gali kisti atsižvelgiant į idėjų turinį ar paraiškų kiekį).
Veiklų vykdymo periodas nuo 2015 m. lapkričio 1 d. iki 2016 m. birželio 30 d. (pateikus dokumentus (sąskaitas faktūras, čekius) bus galimybė kompensuoti išlaidas patirtas iki vertinimo rezultatų paskelbimo datos).
Visa kita informacija – konkurso nuostatuose ir paraiškos formoje.
Kurti projekto idėjas ir pildyti paraiškas galite pradėti iš karto, o klausimus, neaiškumus kviečiame siųsti AF sekretoriatui – padėsime, konsultuosime.
Už galimybę finansuoti kuopų idėjas dėkojame Immaculata fondui.
Konkursą organizuoja: AF sekretoriatas
Kontaktai: AF projektų vadovė Agnė Markauskaitė, agne.markauskaite@ateitis.lt.;
AF generalinis sekretorius Vidas Čaikauskas, sekretorius@ateitis.lt

Marijos radijas „Visa atnaujinti Kristuje!"
2015-11-23 20:00 - 21:00 (Europe/Vilnius)
Kiekvieną pirmadienį 20 val. tiesiogiai per Marijos radiją transliuojamos ateitininkų laidos „Visa atnaujinti Kristuje!”. Laidos vyksta tiesiogiai, todėl galima dalyvauti diskusijose telefonu arba SMS žinutėmis.
Laidų archyvas

Kauno krašto įžodžio šventė
2015-11-22 08:00 - 17:00 (Europe/Vilnius)
Įžodžio šventė, atsakinga Vida Zulonaitė ir kunigas Darius Vasiliauskas.

VKAV ataskaitinė konferencija
2015-11-21 15:00 - 17:00 (Europe/Vilnius) | Vilniaus jėzuitų gimnazija, Didžioji g. 32,, Vilnius, 01128, Lietuva
Kviečiame dalyvauti Vilniaus krašto ateitininkų ataskaitinėje konferencijoje, kurioje:
VKAV ataskaita ir naujos valdybos rinkimai,
Sendraugio ateitininko, „Kataliko balsas” bendradarbio Tomo Taškausko pranešimas „Laudato Si – kokio atsivertimo reikalauja ekologija?”
Po konferencijos kviečiame kartu švęsti Aušros vartų Gailestingumo Motinos atlaidų šv. Mišias, kurios bus aukojamos už jaunimą ir ateitininkiją.

SAS akademinis dvidienis (ekonomika)
2015-11-21 08:00 - 2015-11-22 17:00 (Europe/Vilnius)

VKA Aušros Vartų savaitgalis
2015-11-20 16:00 - 2015-11-22 17:00 (Europe/Vilnius) | Vieta be pavadinimo, Vilnius, Lietuva
Su dideliu džiaugsmu norime Jus pakviesti į Vilniaus krašto ateitininkų organizuojamą Aušros Vartų savaitgalį.

korp! GAJA metinė šventė
2015-11-08 11:00 - 20:30 (Europe/Vilnius)

Kuopų globėjų kursai
2015-11-07 08:00 - 2015-11-08 17:00 (Europe/Vilnius)
Šiame renginyje daug dėmesio bus skiriama projektų rengimo bei įgyvendinimo žingsniams, mokymuisi, kaip komunikuoti apie savo veiklą, pristatomos galimybės, kaip gauti lėšų kuopų idėjų įgyvendinimui ir kt.
Susipažinti su kursų programa, lektoriais ir kita praktine informacija galite čia.
Renginyje kviečiame dalyvauti tiek esamus ateitininkų kuopų globėjus, tiek norinčius jais tapti.
Registruotis į kursus raginame iki lapkričio 2 d.:
REGISTRACIJOS ANKETA
Renginys vyks Ateitininkų rūmuose, Laisvės al. 13, Kaunas
Renginys nemokamas

Dėkojame Jaunimo reikalų departamentui prie SADM

Pilietinė iniciatyva „Renkuosi gyvybę“
2015-10-29 19:00 - 20:00 (Europe/Vilnius) | Lietuvos miestų ir miestelių aikštėse
Spalio 29 dieną Lietuvos miestų ir miestelių aikštėse pilietinė iniciatyva „Renkuosi gyvybę“ kviečia visus uždegti žvakutę dėl abortų negimusiems kūdikiams. Ateitininkai, ar dalyvausime?

MAS Mažoji akademija Panevėžyje
2015-10-23 08:00 - 2015-10-25 17:00 UTC | Vieta be pavadinimo, Panevėžys, Lietuva
,,Kilkit aukštai(čiai)!”
Mažoji akademija Panevėžyje
Spalio 23-25d.
Visa informacija: https://docs.google.com/…/1KR-w6dy6HwrSOG6G0lovv07k-s…/edit…
Suskubkite registruotis: https://docs.google.com/…/1MaZ9sbhdZG9QrsD5J3Tcg8-…/viewform

Mokslo Simpoziumas'15 "Iš kur pučia mokslų vėjai"
2015-10-16 08:00 - 2015-10-18 17:00 UTC | Vieta be pavadinimo, Vilnius, Lietuva
Spalio 16-18d., vyks Mokslo Simpoziumas’15, kurio tema „Iš kur pučia mokslų vėjai.” (https://www.facebook.com/events/706951269442441/)
Prie šio Studentų ateitininkų technikų korporacijos „Grandis“ renginio kviečiame prisijungti ir vyresnių klasių moksleivius!
Nepražiopsok ir užsiregistruok paspaudęs šią nuorodą.

ASS netradicinis savaitgalis
2015-10-16 08:00 - 2015-10-17 17:00 (Europe/Vilnius) | Vieta be pavadinimo, Zyplių dvaras, Tubelių km., Lukšių sen., Šakių raj. , Lietuva
Spalio 17-18 d. ateitininkai sendraugiai kviečia į jau tradiciniu tampantį „netradicinį“ savaitgalio susitikimą. Šįkart kviečiame aplankyti Šakių kraštą, turtingą knygnešių istorijomis, aplinką, kurioje dr.V.Kudirka ir jo bendražygiai puoselėjo tautiškumo idėją, pasienio ruožą, kuriame vyko saviti istorijos vingiai. Pabūsime kartu, praturtėsime žiniomis, taip pat susitiksime su Griškabūdžio parapijos klebonu ir atšvęsime sekmadienio mišias įspūdingoje medinėj aštuoniakampėj bažnyčioj.
Neaplenksim ir pakilusio naujam gyvenimui Zyplių dvaro, pasigėrėsim senaisiais piliakalniais.
Kviečiame apsispręsti ir prisijungti, apie savo dalyvavimą pranešant el.paštu.ateitininkai.sendraugiai@gmail.com iki spalio 15 d. Numatoma savaitgalio kaina – 30 eurų ( nakvynė Šakių viešbutyje, dveji pietūs, vakarienė, ekskursija Zyplių dvare, Kudirkos Naumiestyje, Širvintos muziejuje ).
Prašytume atsivežti ką nors gardaus šeštadienio vakarojimui ir sumuštinių sekmadienio pusryčiams.Taip pat knygą, kurią drąsiai rekomenduotumėt paskaityti ir kitiems (pristatymui pravers ir kelios citatos). Labai svarbu geras nusiteikimas ir patogi apranga.
.
Renkamės spalio 17 d. 11 val. Zyplių dvare, Tubelių km., Lukšių sen., Šakių raj.
ASS valdyba

Kuopų dienos "Šokantys lapai"
2015-10-09 08:00 - 2015-10-11 17:00 UTC | Pabradė, Pabradė, Lietuva
Mielieji Vilniaus krašto kuopų nariai ir globėjai, su dideliu džiugesiu skelbiame, kad prasidėjo registraciją į š.m. spalio 4-5 d. Pabradės „Ryto” gimnazijoje (Upės g. 19) vyksiančias kuopų dienas „Šokantys lapai”!
Registruokitės pateikdami šiuos duomenis: (vardas, pavardė, gimimo data, adresas, klasė, telefono nr., el. paštas) el. pašto adresu vkav@ateitis.lt. Registracija vyksta iki rugsėjo 30 d. Renginyje gali dalyvauti 4-12 kl. moksleiviai.
Prašytume paruošti savo kuopos pristatymą, kad atvažiavus į kuopų dienas Pabradėje, galėtumėte prisistatyti, kartu kviečiame tai padaryti pasirenkant kuo originalesnį būdą (įmanomas netgi performansas). Taigi, norintys dalyvauti, suskubkite registruotis bei ruoškite pristatymus!
Iškilus klausimams, kreipkitės į Teodorą Jurčytę el. pašto adresu: teodoryte1995@gmail.com arba tel nr. 862346671.

X-asis Židinio - Aidų studijų savaitgalis
2015-09-26 08:00 - 17:00 UTC | namai, parko 43-46, Panevezys, Lithuania
Rugsėjo 18-20 dienomis Ateitininkai ir žurnalo „Naujasis Židinys – Aidai“ redakcija rengia X-ąjį studijų savaitgalį „Kortų namelis: (ne)morali,(ne)protinga, (ne)demokratiška politika“.
Kulautuvos rekolekcijų namuose tris dienas ateitininkai, žurnalo „Naujasis Židinys – Aidai” bičiuliai bei kviestiniai kalbėtojai diskutuos apie proto-idealizmo, moralės-pragmatizmo, technokratijos-demokratijos, vizijos-tradicijos dilemas politikoje, remdamiesi konkrečiais pavyzdžiais iš šiandienos aktualijų.
RENGINIO PROGRAMA
Norite dalyvauti? Nepamirškite užsiregistruoti!
Visa detali informacija apie studijų savaitgalį bus pateikiama el. paštu užsiregistravusiems asmenims, taip pat www.ateitis.lt. ir www.nzidinys.lt bei Facebook renginio puslapyje.
Iškilus klausimams – rašykite agne.markauskaite@ateitis.lt
Auka už dalyvavimą renginyje – 29 €. Auka studentui už dalyvavimą visame renginyje – 14 €.
(Vienos nakvynės kaina – 6 € Lt; vienos dienos maitinimo kaina – 8 €). Jeigu aukos dydis yra kliūtis dalyvauti renginyje – susisiekite agne.markauskaite@ateitis.lt.
PROGRAMA (bus papildyta artimiausiu metu)
Penktadienis, rugsėjo 18 d.
17.00 Registracija
18.00 „Vizija – Tradicija”: Liberali demokratija ir fašizmas. Ar yra geresnių alternatyvų?
Diskutuoja: Vygantas Malinauskas, Justinas Dementavičius, Gabrielius Landsbergis, Žilvinas Šilėnas
20.00 Vakarienė
21.00 Vakaro programa.

Šeštadienis, rugsėjo 19 d.
9 val. Pusryčiai
10 val. „Protas – Idealizmas“: Kodėl liberalai balsuoja už privalomąją karo tarnybą (šauktinius)?
Diskutuoja: Aušrinė Armonaitė, Ruslanas Baranovas, Andrius Navickas, Jonas Ohmanas
12.00 „Technokratija – Demokratija”: Ar visi piliečiai kompetentingi spręsti dėl atominių elektrinių, finansinių reformų ir panašių specialių žinių reikalaujančių klausimų?
Diskutuoja: Ingrida Šimonytė, Rimvydas Valatka, Jaroslaw Niewierowicz
14.00 Pietūs
16.00 „Moralė – Pragmatizmas“: Kaip Europos Sąjungos šalims elgtis su į jas plūstančiais pabėgėliais?
Diskutuoja: Giedrius Tamaševičius, Ilma Skuodienė, Donatas Puslys, Linas Kojala.
19.00 Vakarienė
20.00 Protmūšis
Sekmadienis, rugsėjo 20 d.
9.00 Pusryčiai
10.00 „Valstybė – aš“: Kaip kiekvienas iš mūsų gali ir turi dalyvauti valstybės gyvenime?
Diskutuoja: Ainė Ramonaitė, Jūratė Baltuškienė, Skirma Kondratienė, Vilius Bartninkas
